Hvad kan du se og gøre i Trabzon?
Trabzon er en større by, der er beliggende lige ud til Sortehavet og med færgeforbindelse til russiske Sochi. Byen var beliggende på den berømte silkevej og var en smeltedigel af religioner, sprog og kulturer gennem århundreder. Det er noget, der har efterladt sig en del spor i byen. En af byens hovedattraktioner er Hagia Sophia, en græsk ortodoks kirke, der i 1584 blev konverteret til en moske og så til et museum i 1964 for endelig at igen blive moske i 2013. Man kan også se dele af det gamle slot og den gamle fæstningsmur. Men ruinen af selve slottet er på militært område med adgang forbudt. Muren kan man dog støde på flere steder i byen. Sumela-klostret fra cirka 386 er et andet trækplaster i nærheden af Trabzon, som er en udflugt værd. Det er et gammelt græskortodokst kloster, der er smukt opført på siderne af klipperne med en helt fantastisk udsigt og et museum. Byens museum har også en spændende udstilling om byens historie samt mange objekter fra det Byzantinske rige. Endelig er byens basar i de smalle, historiske gader et besøg værd.